OpenLLM-France/wikimedia huggingface dataset:
# Pierre Graber

Pierre Graber (La Chaux-de-Fonds, 1908ko abenduaren 6a – Lausana, 2003ko uztailaren 19a) suitzar politikaria izan zen. Suitzako Konfederazioko presidentea izan zen 1975ean.
Zuzenbide ikasketak egin zituen Neuchâtelen eta Vienan, eta abokatu lanak egin zituen Lausanan. Suitzako Alderdi Sozialistako kide izan zen eta tokiko hainbat kargu bete zituen: Lausanako parlamentuko diputatua (1934-1946), Vaudeko kantonamenduko parlamentuko kidea (1937-1946), Lausanako alkatea (1946-1949) eta Suitzako Kontseilu Nazionaleko kidea (1942-1969).
1969ko abenduan, Suitzako Kontseilu Federaleko kide hautatu zuten, eta 1978ra arte egon zen bertan. Gai Politikoetarako Sailaz arduratu zen. 1975ean Suitzako Konfederazioko presidentea izan zen. Urte hartan sinatu zuen Helsinkiko akordioa. Europako Kontseiluko Ministroen Kontseiluko presidentea ere izan zen. Ipar Vietnamen eta Ipar Korearen suitzar errekonozimendua babestu zuen.

## Kanpo estekak

* Datuak: Q120363
* Multimedia: Pierre Graber / Q120363
# Ernst Brugger

Ernst Brugger (Bellinzona, 1914ko martxoaren 10a - Gossau, 1998ko ekainaren 20a) suitzar politikaroa izan zen. Suitzako presidentea izan zen 1974an.
Nekazariaren semea, bigarren hezkuntzako maisua izan zen lanbidez. Alderdi Erradikal Demokratikoko kide izan zen eta 1969tik 1978ra Suitzako Kontseilu Federaleko kideetako bat izan zen, Gai Ekonomikoez arduratu zelarik. 1974an Helvetiar Konfederazioko lehendakari kargua bete zuen.

## Kanpo estekak

* Datuak: Q118227
* Multimedia: Ernst Brugger / Q118227
# Roger Bonvin

Roger Bonvin (Icogne, 1907ko irailaren 12a – Sion, 1982ko ekainaren 5a) suitzar politikaria izan zen. Suitzako Konfederazioko presidentea izan zen 1967an eta 1973an.
Suitzako Alderdi Kristau Drmokratako kidea, Siongo alkatea izan zen 1955etik 1962ra. 1962ko irailean Suitzako Kontseilu Federaleko kide hautatu zuten. 1973ra arte, kargua utzi zuenean, Finantza (1962-1968) eta Garraio, Komunikazio eta Energia (1968-1973) departamenduak zuzendu zituen. Suitzako presidentea izan zen 1967 eta 1973 urteetan.

## Kanpo estekak

* Datuak: Q115536
* Multimedia: Roger Bonvin / Q115536
# Nello Celio

Nello Celio (Quinto, 1914ko otsailaren 12a – Berna, 1995eko abenduaren 29a) suitzar politikaria izan zen. Suitzako Konfederazioko presidentea izan zen 1972an.
Zuzenbidea ikasi zuen Bernako eta Basileako unibertsitateetan, eta 1944an Ticino arloko fiskal izendatu zuten. Alderdi Erradikal Demokratikoarekin bat egin zuen eta 1946tik 1959ra Ticino kantonamenduko Estatu Kontseiluko kide izan zen.
1960an bere alderdiko presidente bihurtu zen. 1963an Kontseilu Nazionaleko kide hautatu zuten, eta 1966ra arte egon zen bertan. 1967an Kontseilu Federalean sartu zen Paul Chaudetek dimisioa eman ondoren, Mirage auziaren eskandalua zela eta. Celiok hasiera batean Sail Militarra zuzendu zuen eta 1968tik Finantzetakoa.
1972an Suitzako Konfederazioko presidentea izan zen eta 1973an politikatik erretiratu zen.

## Kanpo estekak

* Datuak: Q118196
* Multimedia: Nello Celio / Q118196
# Hans-Peter Tschudi

Hans-Peter Tschudi (Basilea, 1913ko urriaren 22a - ibidem, 2002ko irailaren 30a) Suitzako presidentea izan zen. Alderdi Sozialdemokratako kide eta Suitzako Estatu Kontseiluko (1959-1973) kidea izan zen. Kontseilu federalaren barruan Barne ministro kargua bete zuen. Estatuburua izan zen 1965 eta 1970 urteetan.

## Kanpo estekak

* Datuak: Q115548
* Multimedia: Hans-Peter Tschudi / Q115548
# Ludwig von Moos

Ludwig von Moos (Sachseln, 1910eko urtarrilaren 31 – Berna, 1990eko azaroaren 26a) suitzar politikaria izan zen. Suitzako presidentea izan zen 1964an eta 1969an.
Alderdi Kontserbadore Sozial-Kristauan afiliatuta egon zen eta Obwalden kantonamenduko gobernuko kidea izan zen 1946tik 1959ra. 1959an Suitzako Kontseilu Federaleko kide hautatu zuten, eta 1971 arte egon zen bertan.
Locleko alkatea eta Neuchâtelgo parlamentuko diputatua izan zen. 1987 eta 1993 bitartean Suitzako Estatu Kontseiluako kidea izan zen eta estatuburua 1992an. urterako. Suitza Europako Esparru Ekonomikoan sartzearen aldekoa izan zen, suitzarrek erreferendumean errefusatu zuten arren. Gobernu federalean egon zen garaian, Justizia eta Polizia Departamentua zuzendu zuen.
Bi aldiz izan zen Helvetiako Konfederazioko presidente, 1964 eta 1969 urteetan.

## Kanpo estekak

* Datuak: Q118260
* Multimedia: Ludwig von Moos / Q118260
# Willy Spühler

Willy Spühler (Zürich, 1902ko urtarrilaren 31 – ibidem, 1990eko maiatzaren 31) suitzar politikaria izan zen. Suitzako Konfederazioko presidentea izan zen 1963an eta 1968an.
Ekonomia ikasi zuen Zuricheko eta Parisko unibertsitateetan, eta 1925ean Ekonomia Zientzietan doktoratu zen. Zuricheko banku batean, Genevako Lanaren Nazioarteko Bulegoan eta Elikadura Langileen Nazioarteko Federazioan lan egin zuen.
Alderdi Sozialistan sartu zen politikan. Zürich hirian hasi zen udal-aholkulari, eta gerra-bulegoa zuzendu zuen. Kontseilu Nazionaleko eta Estatuen Kontseiluko kide hautatu zuten. 1960tik 1970era Kontseilu Federaleko kide izan zen, eta Komunikazio eta Energia eta Kanpo Arazoetako departamentuak zuzendu zituen.
Suitzako Konfederazioko presidentea izan zen 1963 eta 1968 urteetan.

## Kanpo estekak

* Datuak: Q115622
* Multimedia: Willy Spühler / Q115622
# Hans Schaffner

Hans Schaffner (Interlaken, 1908ko abenduaren 16a – Berna, 2004ko azaroaren 26a) suitzar politikaria izan zen. Suitzako Konfederazioko presidentea izan zen 1966an.
Bernako Unibertsitatean zuzenbidea ikasi zuen eta Bernako kantonamenduko auzitegi gorenean lan egin zuen. Suitzako Alderdi Erradikal Liberaleko kide izan zen eta 1961ean Suitzako Kontseilu Federaleko kide hautatu zuten. 1970ean kargua utzi zuen. Ekonomia saila zuzendu zuen eta nekazaritzaren aldeko eta inflazioaren aurkako neurriak bultzatu zituen.
1966an Suitzako Konfederazioko presidentea izan zen eta urte horretan Suitza GATTen sartu zen.

## Kanpo estekak

* Datuak: Q115618
* Multimedia: Hans Schaffner / Q115618
# Paul Chaudet

Paul Chaudet (Rivaz, 1904ko azaroaren 17a – Lausana, 1977ko abuztuaren 7a) suitzar politikaria izan zen. Suitzako Konfederazioko presidentea izan zen 1959an eta 1962an.
Lausanako nekazaritza eskolan ikasi zuen eta mahastizain izan zen lanbidez.
Alderdi Erradikal Demokratikoko kide izan zen eta bere lehen kargu politikoa Rivazeko alkatearena izan zen. Vaud kantonamenduko diputatu hautatu zuten 1937tik 1942ra, eta 1943an Kontseilu Federaleko kide hautatu zuten. Han, ardoen gaineko zergaren aurka agertu zen. Armadan infanteriako teniente koronel maila lortu zuen. 1943tik 1954ra Suitzako Kontseilu Nazionaleko kide izan zen.
1954an Kontseilu Federaleko kide hautatu zuten eta departamentu militarra zuzendu zuen. Mirage hegazkinak erosteko eskandalu batean parte hartu zuen, aurrekontuan aurreikusitakoa baino prezio altuagoan, eta Suitzako gobernua 1966an utzi zuen.
Suitzako Konfederazioko presidentea izan zen 1959 eta 1962 urteetan.

## Kanpo estekak

* Datuak: Q118284
* Multimedia: Paul Chaudet / Q118284
# Giuseppe Motta

Giuseppe Motta (Airolo, 1871ko abenduaren 29a – Berna, 1940ko urtarrilaren 23a) suitzar politikaria izan zen. Suitzako Konfederazioko presidentea izan zen 1915ean, 1920an, 1927an, 1932an eta 1937an.
Alderdi Kristau Demokratako kidea izan zen. 191ean Suitzako Kontseilu Federaleko kide aukeratu zuten eta 28 urte eman zituen bertan. Kontseiluan Finantza Sailaren (1912-1919) eta Politika Sailaren (1920-1940) ardura hartu zuen eta Suitzar Konfederazioko presidentea izan zen bost urtez (1915, 1920, 1927, 1932 eta 1937).
1920an Suitza Nazioen Ligan sartzea lortu zuen eta 1924an Ligako Batzarreko presidente izan zen. Komunismoaren eta stalinismoaren aurkaria izan zen eta Sobietar Batasuna Ligan onartzearen aurka bozkatu zuen.

## Kanpo estekak

* Datuak: Q559892
* Multimedia: Giuseppe Motta / Q559892
# Pigmalion

Pigmalion Greziar mitologiako pertsonaia bat da. Berez, Zipre uharteko Pigmalion eta Galatea (grekeraz Πυγμαλίων καὶ Γαλατεία) izeneko kondairaren pertsonaia nagusia da. Kondaira hau Publio Ovidiok bere Metamorfosiak idazlanean azaldu zuen.

## Kondaira

Pigmalion delakoa Zipreko erregea izan zen. Luzaroan ibili zen emaztegai bila, baldintza bat jarrita: emakume perfektua izan beharko zuen. Bilatzeaz nekatuta, ez ezkontzea erabaki eta galera hura orekatzeko asmoz eskultura ederrak sortzeari ekin zion. Eskultura haietako bat Galatea izan zen; hain ederra zenez, hartaz maitemindu zen Pigmalion.
Afrodita jainkosaren bitartekaritzaz, Pigmalionek Galatea hezurmamitu egin zela amestu zuen. Publio Ovidioren Metamorfosiak idazlanak honela azaltzen du:
| | Wikitekan bada UEUren liburu batetik ateratako testu zatia: Metamorfosiak (Ovidio) |
| Liburu osoa: Latin-literaturarako sarbidea: idazleak eta idazlanak ||
| « | Itzuli zenean bere neskatxaren irudiaren bila joan zen eta ohatzean etzanik musuak eman zizkion: epel zegoela iruditu zitzaion. Berriro hurbiltzen ditu ezpainak, eskuekin ere ukitzen du bularra; ukituriko marfila guritu egiten da eta gogortasuna utzita barrura egiten du eriekin eta amore ematen du, Himetoko argizaria eguzkiarekin biguntzen den moduan eta erpuruarekin landuaz forma askotan aldatzen den bezala, erabilgarritasuna erabiliaren erabiliaz hartuz. Zurtu, zalantzaz poztu eta gezurra izan litekeelako beldurtzen den bitartean, behin eta berriro hartzen du bere eskuekin, eta maitasunez berriro hartzen, bere guraria. Gorputza zen: taupadaka hasten zaizkio zainak erpuruaz ukitzean. Orduan hain zuzen azaldu zituen Pafoseko heroiak hitz adierazgarriak, Venusi eskerrak emateko, eta azkenik bere ezpainekin gezurrezkoak ez diren ezpainak hertsatzen ditu eta neskatoak sentitu egin zituen emandako musuak eta gorritu egin zen eta bere begietako argi lotsatia argira altxatzean zeruarekin batera maitalea ikusi zuen. Berak bideraturiko ezteietan izan zen jainkosa, eta ilargiaren adarrak bederatzi bider elkartu eta uztai osoa egin zutenean, Pafo sortu zen neskarengandik, eta honengandik hartu du uharteak izena. | » |
| —Ovidio.. Testu osoa irakurtzeko Wikisourcen duzu eskuragarri |||
Esnatzean, Pigmalion erregea Afrodita jainkosa topatu zuen hantxe. Afroditak, erregearen gurariaz hunkiturik, honako hau esan omen zion:
| « | Zoriontasuna merezi duzu, zerorrek irudikatu duzun zoriontasuna. Hemen duzu bila aritu zaren erregina. Maita ezazu eta babes ezazu zorigaitzetik. | » |
Eta halaxe Galatea gizaki bilakatu zen.
Kondaira hori da Pigmalion efektuaren oinarria.

## Erreferentziak

* ↑ Bilbao Telletxea, Gidor.. (2002). Latin-literaturarako sarbidea : idazleak eta idazlanak. Udako Euskal Unibertsitatea ISBN 8484380351..

## Ikus gainera

* Pigmalion efektua

## Kanpo estekak

* Zer da Pigmalion efektua?
* Datuak: Q192343
* Multimedia: Pygmalion and Galatea / Q192343
# Rudolf Minger

Rudolf Minger (Mülchi, 1881eko azaroaren 13a – Schüpfen, 1955eko abuztuaren 23a) suitzar nekazari eta politilaria izan zen. Suitzako Konfederazioko presidentea izan zen 1935ean.
Suitzako Kontseilu Federaleko kide aukeratu zuten 1929ko abenduan, eta 1940ko abenduan amaitu zuen agintaldia. Nekazari, Merkatari eta Independenteen Alderdiko lehen kontseilari kidea izan zen. Kontseiluaren barruan Defentsa Sailaren ardura hartu zuen eta 1935ean Suitzako presidente izan zen.

## Kanpo estekak

* Datuak: Q115808
* Multimedia: Rudolf Minger / Q115808
# Ernest Chuard

Ernest Chuard (Corcelles-près-Payerne, 1857ko uztailaren 31 – Lausana, 1942ko azaroaren 9a) suitzar politikaria izan zen. Suitzako presidentea izan zen 1924an.
Lausanan ingeniaritza kimikoa ikasi ondoren, irakasle eta ikertzaile ikasketak egin zituen. Politikan Alderdi Erradikal Demokratikoko kide izan zen. Lausanan eta Vaudeko kantonamenduan kargu publikoak bete ondoren. Suitzako Kontseilu Federaleko kide izan zen 1919tik 1928ra, eta Barne Administrazioko departamentua zuzendu zuen. Konfederazioko lehendakaria izan zen 1924an.

## Kanpo estekak

* Datuak: Q118239
* Multimedia: Ernest Chuard / Q118239
# Robert Comtesse

Robert Comtesse (Valangin, 1847ko abuztuaren 14a - La Tour-de-Peilz, 1922ko azaroaren 17a) suitzar abokatu, epaile eta politikaria izan zen. Suitzako presidentea izan zen 1904. eta 1910. urteetan.
Zuzenbide ikasketak egin zituen Neuchâtelen, Leipzigen, Parisen eta Heidelbergen, eta 1869az geroztik abokatu izan zen Neuchâtelen.
1874an Suitzako Alderdi Liberala utzi eta Alderdi Erradikal Demokratikoan sartu zen. Urte horretan bertan, instrukzioko epaile eta Neuchâtel kantonamenduko Kontseilu Nagusiko kide hautatu zuten. 1876an Estatu Kontseiluko kide hautatu zuten. eta 1900tik 1912ra kontseilari federala izan zen. Bere agintaldian paper garrantzitsua izan zuen Suitzako Banku Nazionalaren sorreran.
Suitzako estatuburua izan zen 1904. eta 1910. urteetan.

## Kanpo estekak

* Datuak: Q118264
* Multimedia: Robert Comtesse / Q118264
# Adolf Deucher

Adolf Deucher (Wipkingen, 1831ko otsailaren 15a – Berna, 1912ko uztailaren 10a) suitzar politikaria izan zen. Suitzako Konfederazioko presidentea izan zen 1886, 1897, 1903 eta 1909an.
Medikuntza ikasi zuen Zurichen, Heidelbergen, Vienan eta Pragan. 1855ean Thurgau kantonamenduko Kontseiluko kide hautatu zuten. 1869tik 1973ra Suitzako Kontseilu Nazionaleko kide izan zen. Politika zentralistak bultzatu zituen herrialde federalista batean, eta 1868ko konstituzioaren erreforma sustatu zuen.
1883an Suitzako Kontseilu Federaleko kide hautatu zuten, eta kide izan zen hil arte. Han zuzendu zituen Justizia, Posta, Industria eta Nekazaritza sailak.
Suitzako Konfederazioko presidentea izan zen 1886, 1897, 1903 eta 1909an.

## Kanpo estekak

* Datuak: Q361258
* Multimedia: Adolf Deucher / Q361258
# Eugène Ruffy

Eugène Ruffy (Lutry, 1854ko abuztuaren 2a – Berna, 1919ko urriaren 25a) Suitzako Konfederazioko presidentea izan zen 1898an.
Suitzako Kontseilu Federaleko kide izan zen 1893tik 1899ra, eta Justizia eta Polizia, Barne Arazoak, Politika eta Militarreko departamentuak zuzendu zituen.
Suitzako presidente izan zen 1898an.

## Kanpo estekak

* Datuak: Q118215
* Multimedia: Eugène Ruffy / Q118215
# Karl Schenk

Johan Karl Emmanuel Schenk (Berna, 1823ko abenduaren 1a - ibidem, 1895eko uztailaren 18a) suitzar artzain protestante eta politikaria izan zen. Suitzako Konfederazioko presidentea izan zen 1865ean, 1871n, 1874an, 1878an, 1885ean eta 1893an.
Umezurtz hamaika urte zituenetik, Alemanian bizi izan zen. 1839tik 1842ra Bernako eskolara joan zen eta gero teologia ikasi zuen. 1845ean bikario eta artzain protestante izendatu zuten Schüpfenen. 1848an ezkondu zen eta bederatzi seme-alaba izan zituen; horietako bi haurtzaroan hil ziren.
Alderdi Erradikal Demokratikoko kide izan zen, eta 1863an Suitzako Kontseilu Federaleko kide hautatu zuten. Bertan egon zen hil zen arte. Han Barne Arazoez arduratu zen nagusiki. Sei aldiz izan zen Suitzako Konfederazioko presidentea, 1865, 1871, 1874, 1878, 1885 eta 1893. urteetan. Suitzako Gurutze Gorriko presidentea ere izan zen 1873tik 1882ra.

## Kanpo estekak

* Datuak: Q116992
* Multimedia: Karl Schenk / Q116992
# Jean-Pascal Delamuraz

Jean-Pascal Delamuraz (Vevey, 1936ko apirilaren 1a – Lausana, 1998ko urriaren 4a) suitzar politikaria izan zen. Suitzako Konfederazioko presidentea izan zen 1989an eta 1996an.
1960an Zientzia Politikoan graduatu zen Lausanako Unibertsitatean. 1960tik 1980ra Lausana hiriko parlamentuko kide izan zen. Lausanako alkate eta Vaud kantonamenduko gobernuko kide ere izan zen. 1975etik 1983ra Kontseilu Nazionaleko kide izan zen eta Suitza Europako Esparru Ekonomikoa]]n eta Munduko Merkataritza Erakundean sartzea bultzatu zuen.
Suitzako Kontseilu Federaleko kide izan zen 1983tik 1998ra, eta Militarreko saila eta Ekonomia Gaietarako saila zuzendu zituen. Suitzako Konfederazioko presidentea izan zen 1989 eta 1996 urteetan.

## Kanpo estekak

* Datuak: Q115540
* Multimedia: Jean-Pascal Delamuraz / Q115540
# Charles Albert Gobat

Charles Albert Gobat (Tramelan, Suitza, 1843ko maiatzaren 21a - Berna, 1914ko martxoaren 16a) Suitzako abokatu, eskubide zibileko irakasle eta politikaria izan zen. 1902an Bakearen Nobel Saria eman zioten Élie Ducommun batera Bureau International Permanent de la Paixa sortzeagatik.
Bernan abokatu gisa lan egin zuen eta Parisko Sorbonan izan zen irakasle. 1906an Bureau International Permanent de la Paixeko zuzendari izan zuen eta honek 1910an jaso zuen Bakearen Nobel Saria.
* Datuak: Q179458
* Multimedia: Charles Albert Gobat / Q179458
# Walter Wendelin

Walter Wendelin (Zürich, Suitza, 1957ko irailaren 3a) ezker abertzalearen eta Askapenaren kide internazionalista da. Alemaniar herritartasuna du.
2010eko martxoaren 28an Walterrek Mexikotik Venezuelara hegazkina hartu zuen eta Maiquetíako naziorteko aireportura iristean, Venezuelako zerbitzu sekretuek 36 orduz atxiki zuten solasaldi bat izateko.

## Erreferentziak

* ↑ Walter Wendelineri elkarrizketa Berrian.
* Datuak: Q12268944
# This Town (telesaila)

This Town britainiar telesaila da, Steven Knightek BBC One rako sortua.

## Sinopsia

Oharra: Atal honek istorio osoa edo amaiera argitzen du.
Istorioa hiru pertsonaia nagusien begietatik azalduta dago. Batetik, Dante izeneko ikasle gaztea; manifestazio batean Poliziarekin istiluak izan ondoren, musikan murgiltzea erabakiko du. Poesia maite du, eta bere bizipen pertsonaletan inspiratutako letrak idatziko ditu. Bestetik, haren anaia, Virgil; Belfasten bizi da, eta Britainia Handiko armadarentzat ari da lanean. Eta, azkenik, Bardon; Danteren lagunik onena da —eta lehengusua—, eta Coventry hirian bizi da. Haren aita IRA erakundean sartua dago, eta ama auzotik erbesteratu duten emakume alkoholiko bat da. Errealitate gordin horretatik ihes egiteko, Bardonek eta Dantek musikan murgiltzea erabakiko dute, Jeannie teklista gaztearen eta Fionaren laguntzarekin. Azken hori disko denda baten jabea da, eta taldeko manager moduko bat izango da.

## Aktoreak

* Levi Brown: Dante Williams
* Jordan Bolger: Gregory Williams
* Ben Rose: Bardon Quinn
* Eve Austin: Jeannie Keefe
* Michelle Dockery: Estella
* Nicholas Pinnock: Deuce Williams
* David Dawson: Robbie Carmen
* Geraldine James: Marie
* Séainín Brennan: Mrs Porter
* Peter McDonald: Eamonn
* Freya Parks: Fiona
* Shyvonne Ahmmad: Matty
* John Heffernan: Commander Bentley
* Stefan Asante-Boateng
* George Somner: Tyro
* Brendan Gibson

## Erreferentziak

* ↑ «Musikaren botere eraldatzailea» Berria 2024-10-26 CC BY-SA 4.0 lizentziapean.

## Kanpo estekak

* Datuak: Q116867439
# Donald Trumpen hilketa saiakera Pennsylvanian

Donald Trumpen hilketa saiakera 2024ko uztailaren 13an gertatu zen, Butler hirian, AEBko Pennsylvania estatuan, mitin bat ematen ari zen unean. Thomas Matthew Crooks izeneko tiratzaile batek tiro egin zion Trumpi, eta arinki eskuineko belarrian zauritu zuen. Agintariek jakinarazi zutenez, erasotzaileak goitik tiro egin zuen AR-15 fusil erdiautomatiko batekin; ondoren, Zerbitzu Sekretuko kide batek tiratzaile hil zuen. Trump eskuineko belarrian zaurituta, ibilgailu batera eraman zuten. Ondoren, ospitalera eraman zuten eta egoera egonkorrean zegoela adierazi zuten. Susmagarria eta mitinen zegoen pertsoa bat hil ziren, eta beste bi pertsona larri zauritu ziren.
Hilketa saiakera bat bezala ikertu zen gertakaria. Ronald Reagan 1981ean tirokatu zutenetik, lehen aldiz zauritu dute AEBetako presidente edo presidentegai bat eraso armatu batean.

## Gertaerak

Donald Trump Ameriketako Estatu Batuetako presidente ohi eta Alderdi Errepublikanoko presidentegaia zauritu egin zuten atentatu batean. Pennsylvanian mitin batean hizketan ari zela, tiro egin zioten mitinaren eremutik kanpo zegoen teilatu batetik. Hotsak entzun eta berehala Trumpek belarri ingurura eraman zuen eskua, eta makurtu egiten zen gero. Berriro altxatzean, Trump, jada segurtasun indarrez inguratuta, belarria odoletan zuela ageri zen. Segurtasun zerbitzuek oinez atera zuten mitinetik, ukabila altxatuta, eta auto batean atera zuten handik ondoren. Trumpen bozeramaile Steven Cheungek jakinarazi zuen Trump onik zegoela. Fox telebista kateak New Jerseyn haren hegazkinak lur hartu zueneko irudiak zabaldu zituen, eta hegazkinetik bere kabuz jaisten ageri zen.

## Erasotzailea

Thomas Mathiew Crooks izan zen erasotzailea, Pennsylvaniako 20 urteko gazte bat. Lehen datuen arabera, Alderdi Errepublikanoko kide zen, baina duela urte batzuk Alderdi Demokratari hamabost dolarreko dohaintza egin ziola ere esan zuten. Harekin batera, atentatuan beste norbaitek parte hartu zuen ere susmoa zabaldu zen.
Pittsburgheko WTAE telebistaren arabera, AR-15 errifle erdi automatiko bat erabili zuen erasotzaileak, eta zortzi tiro egin zituen guztira. Sare sozialetan teilatu batean hilda zegoen gaztearen irudiak zabaldu ziren. Ehizarako arropa zeraman jantzia. Ez zuen, ordea, inolako nortasun agiririk. Horregatik, orduak behar izan zituzten identifikatzeko.

## Erreferentziak

* ↑ https://www.nytimes.com/live/2024/07/13/us/biden-trump-election
* ↑ https://apnews.com/article/trump-vp-vance-rubio-7c7ba6b99b5f38d2d840ed95b2fdc3e5
* ↑ https://www.berria.eus/mundua/trump-tiroz-zauritu-dute-mitin-batean_2128040_102.html
* ↑ https://www.berria.eus/mundua/trump-tiroz-zauritu-dute-mitin-batean_2128040_102.html
# Pikondoaren parabola

Pikondoaren parabola, edo Pikondoaren parabola hostoak sortzen, Jesukristoren parabola bat da, hiru Ebanjelio sinoptikoetan kontatua: Mateo, Marko eta Lukas. Ez da nahastu behar Lukasen jasotako Pikondo agorraren parabolarekin. Parabola horren atzetik, berehala, zaintzarako eskaera dator.

## Testua

Lukasen Ebanjelioak horrela dio:
| « | [...] Jesusek irudi bat jarri zien: Begira pikondoari edo beste edozein zuhaizti:30 kimu berritzen hasi direla ikusi eta, besterik gabe, badakizue uda hurbil dela.31 Era berean, gauza horiek gertatzen ikustean, jakizue hurbil dela Jainkoaren erregetza.32 Benetan diotsuet : Gizaldi honetakoak hil baino lehen gertatuko dira gauza guztiok.33 Zeru-lurrak igaroko dira, baina nire hitzak ez dira bete gabe igaroko. (Elizen Arteko Biblia Elkartea: Elizen arteko Biblia. Euskal Elizbarrutiak, 1994, 134.or. | » |

## Azalpena

Jesusek azaldu du parabola hori ikuspegi eskatologikotik ulertu behar dela. Olibondoen mendiko diskurtsoan bezala, non Jesusek hiztegi apokaliptikoa darabilen, pikondoaz baliatzen da azken egunak eta Pasioaren garaiaren etorrera gogora ekartzeko. Joan Krisostomo Elizako doktoreak bere 77. homilian dioenez, uda espiritual batek mundu honetako negu neketsua ezabatuko du, baina Mesiasek urtaroen adibidea hartzen du munduaren benetako izaera erakusteko.

## Erreferentziak

* ↑ Mt 24:32-35
* ↑ Mk 13:28-31
* ↑ Lk 21:29-33
* ↑ Lk 13:6-9
* ↑ https://gloria.tv/post/zFFwJzoQSCZW1jnfhTpZefTzC

## Kanpo estekak

* Datuak: Q3117096
* Multimedia: Parable of the Fig Tree / Q3117096
# Andutz

Andutz Deban (Gipuzkoa) dagoen mendia da, Itziar auzoa oinetan duena. Iparraldean Txorobillar (480 m) eta hegoaldean Saltsamendi (590) mendiekin batera mendilerro txiki bat osatzen du, hego-ipar ardatzean, Izarraitz mendilerroaren luzapentzat har daitekeena. Izarraitz bezalaxe, gune karstikoa da, eta Saltsamendiko gailurretik banatzen duen Urkutxu lepotik dolina ikusgarriak daude. Gailurrean gurutzea dago eta metro batzuetara dagoen puntu altuenean erpin geodesiko bat.

## Mitologia

Kondairak dioenez, Itziarko eliza erakitzen ari zela, jentilek harriak bota zituzten harantz. Huts egin zuten, ordea, eta harriak Andutzetik Saltsamendira dauden parajera erori ziren, eta egun ikus daitekeen harrigunea osatu zuten.

## Igoera

Ohiko igoera Itziartik abiatzen da. Industriagunearen hasieran zementozko bide bat abiatzen da ezkerretara Teleixa baserrira. Baserrira heldu baino lehen, seinale batek markatzen du igoeraren hasiera. Teleixa baserritik bertatik ere abiatzen da bide bat gailurrera heltzeko, malda txikiagokoa.

## Kanpo estekak

* Datuak: Q24003629
* Multimedia: Andutz / Q24003629